b"\n_START_ARTICLE_\nL'Estisora\n_START_SECTION_\nHist\xc3\xb2ria\n_START_PARAGRAPH_\nLa primera intenci\xc3\xb3 d'aquest setmanari era la de distreure als lectors, amb uns prop\xc3\xb2sits m\xc3\xa9s l\xc3\xbadics que no pas sat\xc3\xadrics o cr\xc3\xadtics. El seu contingut, igual que Grim\xc3\xa8gia, tenia un rerefons social, dirigit contra la burgesia reusenca, i criticava les classes benestants, per\xc3\xb2 l'historiador i estudi\xc3\xb3s de la premsa sat\xc3\xadrica reusenca Marc Ferran, diu que tenia un humor sense grapa i amb poc inter\xc3\xa8s. El seu director va ser \xc3\x80ngel Pallej\xc3\xa0, conegut activista obrer de la ciutat. En van sortir 9 n\xc3\xbameros, del 27 de gener al 31 de mar\xc3\xa7 de 1917. Tot i ser una revista biling\xc3\xbce, hi predominava el catal\xc3\xa0.\n_START_SECTION_\nAspectes t\xc3\xa8cnics\n_START_PARAGRAPH_\nDe format foli, tenia 8 p\xc3\xa0gines i es venia a 10 c\xc3\xa8ntims. S'imprimia a la Impremta La Fleca. Els n\xc3\xbameros 2 i 3 es van imprimir sobre paper de color blau i rosa respectivament."